Source: http://www.sfrb.sk/node/16
Timestamp: 2013-05-24 02:46:28+00:00

Document:
Zriadenie a správa | Štatút ŠFRB | Rada ŠFRB | Štátny fond rozvoja bývania
Hľadať na tomto webe: A
POZOR ! ! ! Dôležitá informácia pre klientov ŠFRB a zamestnancov MsÚ a MÚ (15.05.2013) JESSICA kde? koľko? kto? kedy? (03.05.2013) Projekt JESSICA - podpis zmluvy (24.04.2013) Zmena rozpočtu (02.04.2013) Projekt JESSICA (29.1.2013) Zákon č. 302/2012 Z.z., ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov (10.10.2012) Rozhodnutie riaditeľky o zrušení zmluvnej podmienky čerpania zálohových faktúr (27.9.2012) Zrušenie poplatku za predčasné splatenie úveru (17.09.2012) Zmena osoby štatutárneho zástupcu ŠFRB(03. 09. 2012) Upozornenie - licencie na zatepľovanie (07. 08. 2012) Hodnoty životného minima platné od 01. 07. 2012 (29. 06. 2012) Návšteva štátneho tajomníka MDVRR SR Františka Palka na ŠFRB (20. 04. 2012) Ako správne používať webovú stránku ŠFRB (01.02.2012) Upozornenie pre klientov a žiadateľov o podporu zo ŠFRB (05.10.2011) Refundácia nákladov v rámci Vládneho programu zatepľovania (06.09.2011) Zriadenie a správa Štatút ŠFRB , Rada ŠFRB
Organizačná , štruktúra ŠFRB
Rozpočet ŠFRB
Výročné správy ŠFRBSprávy o činnosti ŠFRB
Aktivity ŠFRB Fotogaléria
O fonde SUBMENU Zriadenie a správa Štatút ŠFRB Rada ŠFRB Zriadenie a správa ŠFRB
Štátny fond rozvoja bývania bol zriadený zákonom Národnej rady Slovenskej republiky č. 124/1996 Z. z. o Štátnom fonde rozvoja bývania, ktorý upravil jeho postavenie a vytvoril podmienky na poskytovanie štátnej podpory rozvoja bývania. Programy rozvoja bývania špecifikovalo nariadenie vlády Slovenskej republiky č. 137/2000 Z. z. v znení nariadenia vlády Slovenskej republiky č. 587/2001 Z. z.
S účinnosťou od 1.1.2004 je platný zákon Národnej rady Slovenskej republiky č. 607/2003 Z. z. o Štátnom fonde rozvoja bývania v znení neskorších predpisov, ktorým bol zrušený zákon Národnej rady Slovenskej republiky č. 124/1996 Z. z. o Štátnom fonde rozvoja bývania.
Aktuálne úplné znenie zákona NR SR č. 607/2003 Z. z. o Štátnom fonde rozvoja bývania v znení zákona č. 523/2004 Z. z., zákona č. 536/2004 Z. z., zákona č. 349/2007 Z. z., zákona č. 518/2008 a zákona č. 265/2009 Z. z., nadobudlo účinnosť 1. júla 2009.
Nariadenie vlády SR č. 547/2008 Z. z., ktorým sa mení a dopĺňa nariadenie č. 432/2007 Z. z. ustanovuje podrobnosti o druhoch a výškach poskytovaných podpôr na jednotlivé účely z prostriedkov Štátneho fondu rozvoja bývania.
Ďalším vykonávacím predpisom je vyhláška Ministerstva výstavby a regionálneho rozvoja SR č. 535/2009 Z.z., ktorou sa mení a dopĺňa vyhláška MVRR SR č. 582/2007 Z. z. o podrobnostiach obsahu žiadosti, o technických podmienkach a o dĺžke času uskutočnenia stavby, na ktorú sa poskytuje štátna podpora.
V zmysle zákona č. 607/2003 Z. z. v znení neskorších predpisov v súlade s § 5 - Účel podpory, možno štátnu podporu poskytnúť na obstaranie bytu v bytovom dome, v rodinnom dome alebo polyfunkčnom dome, na výstavbu alebo dostavbu zariadenia sociálnych služieb, na kúpu bytu - novostavba, na obnovu bytovej budovy, na obstaranie nájomného bytu v bytovom dome alebo polyfunkčnom bytovom dome, na obnovu zariadenia sociálnych služieb a na zatepľovanie bytovej budovy. V zmysle uvedeného zákona pod "obstaraním bytu" sa rozumie výstavba, nadstavba, vstavba, prístavba, prípadne prestavba nebytového priestoru.
Žiadateľom o podporu zo ŠFRB môže byť fyzická osoba, ktorá je občanom Slovenskej republiky a má na území Slovenskej republiky trvalý pobyt, a dovŕšila vek 18 rokov a má vlastný príjem alebo právnická osoba so sídlom na území Slovenskej republiky.
Štátna podpora sa môže poskytnúť vo forme úveru a nenávratného príspevku. Rozhodujúcou formou podpory sú úvery. Podrobnosti o druhoch podpory, výške podpory, lehote splatnosti a výške ročnej úrokovej sadzby podľa jednotlivých účelov sú stanovené nariadením vlády SR.
Štátny fond rozvoja bývania /ďalej len "fond"/ je účelovým fondom na financovanie štátnej podpory pri rozširovaní a zveľaďovaní bytového fondu, ktorá sa realizuje v prevažnej miere formou poskytovania výhodných dlhodobých úverov. Fond začal svoju činnosť vykonávať od 1. mája 1996. Na čele fondu je riaditeľ, ktorého vymenúva a odvoláva minister dopravy, výstavby a regionálneho rozvoja SR /ďalej len "minister"/.
Správu fondu vykonáva Ministerstvo dopravy, výstavby a regionálneho rozvoja SR. Za hospodárenie s prostriedkami fondu zodpovedá riaditeľ fondu. Prostriedky fondu sú vedené na osobitnom účte v Štátnej pokladnici. Kontrolu hospodárenia s prostriedkami fondu vykonáva Ministerstvo financií SR. Minister dopravy, výstavby a regionálneho rozvoja zriaďuje Radu fondu, ktorá je jeho poradným orgánom na tvorbu a použitie prostriedkov fondu. Podrobnosti o organizácii a činnosti fondu, ako aj podrobnosti o počte členov a zložení Rady fondu, vymenúvaní a odvolávaní jej členov a činnosti upravuje štatút fondu, ktorý schvaľuje vláda SR. Rada fondu má jedenásť členov a je zložená zo zástupcov Ministerstva dopravy, výstavby a regionálneho rozvoja SR, Ministerstva práce, sociálnych vecí a rodiny SR, Ministerstva financií SR, Ministerstva vnútra SR, Štátneho fondu rozvoja bývania, Združenia miest a obcí Slovenska a Asociácie zamestnávateľských zväzov a združení SR. Predsedom rady fondu je generálny riaditeľ Ministerstva dopravy, výstavby a regionálneho rozvoja SR.Štatút ŠFRB
Vláda Slovenskej republiky podľa § 2 odseku 4 zákona č. 607/2003 Z. z. o Štátnom fonde rozvoja bývania v znení neskorších predpisov schvaľuje tento Štatút Štátneho fondu rozvoja bývania:
Čl. 1Úvodné ustanovenie
Štatút Štátneho fondu rozvoja bývania vymedzuje podrobnosti o organizácii a činnosti Štátneho fondu rozvoja bývania (ďalej len „fond“), podrobnosti o počte členov a zložení Rady Štátneho fondu rozvoja bývania (ďalej len „Rada fondu“), vymenúvaní a odvolávaní jej členov a o jej organizácii a činnosti.
Čl. 2Základné ustanovenia
(1) Fond je právnickou osobou so sídlom v Bratislave.
(2) Postavenie a úlohy fondu upravuje zákon č. 607/2003 Z. z. o Štátnom fonde rozvoja bývania v znení neskorších predpisov (ďalej len „zákon“).
Čl. 3Správa fondu
Správu fondu vykonáva Ministerstvo výstavby a regionálneho rozvoja Slovenskej republiky (ďalej len „ministerstvo“) v súlade so zákonom a Štatútom Štátneho fondu rozvoja bývania.
Čl. 4Riaditeľ fondu
(1) Riaditeľa fondu vymenúva a odvoláva minister dopravy, výstavby a regionálneho rozvoja Slovenskej republiky (ďalej len „minister“).
(2) Riaditeľ fondu
a) je štatutárnym orgánom fondu, b) riadi činnosť fondu, c) koná v jeho mene, d) podáva správu o hospodárení fondu pravidelne polročne ministrovi a Rade fondu alebo na vyžiadanie ministra aj v inom termíne.
Čl. 5Činnosť fondu
(1) Fond vykonáva najmä tieto činnosti
a) posudzuje úplnosť podkladov v žiadostiach, rozhoduje o poskytnutí podpory a uzatvára zmluvy oposkytnutí podpory z fondu, b) vypracováva návrh rozpočtu fondu, prípadné jeho zmeny a doplnky v priebehu roka, ktoré predkladá ministrovi, c) vypracováva návrh záverečného účtu fondu, d) vypracováva správu o hospodárení fondu a výročnú správu, ktorú zverejní na Internete, e) vedie centrálnu evidenciu žiadostí o poskytnutie podpory z fondu, f) zabezpečuje premietnutie zámerov rozvoja bytovej výstavby na príslušný rok do návrhu rozpočtu fondu, g) vedie evidenciu čerpania finančných prostriedkov, h) vykonáva kontrolu plnenia zmluvných podmienok, za ktorých bola poskytnutá podpora, i) nahliada do účtovných dokladov vrátane výpisov z bankových účtov žiadateľa o podporu a kontroluje stav bankových účtov fondu, j) sleduje stav finančných prostriedkov na účtoch fondu v Štátnej pokladnici a vo vybranej banke, k) spolupracuje na príprave právnych predpisov dotýkajúcich sa činnosti fondu, l) spolupracuje v oblasti bývania s ústrednými orgánmi štátnej správy, Združením miest a obcí Slovenska a s ostatnými orgánmi a organizáciami, m) v súlade s ustanovením § 14 ods. 2 zákona poskytuje ministerstvu údaje z informačného systému fondu, ktoré nepodliehajú ochrane osobných údajov, n) pripravuje podklady pre zasadanie Rady fondu.
(2) Organizačnú štruktúru fondu upraví organizačný poriadok, ktorý vydá riaditeľ fondu.
Čl. 6Hospodárenie fondu
(1) Za hospodárenie s prostriedkami fondu zodpovedá riaditeľ fondu.
(2) Hospodárenie fondu sa riadi rozpočtom fondu, ktorý schvaľuje vláda Slovenskej republiky na návrh ministra.
(3) Zdrojmi fondu sú
a) splátky úverov poskytnutých z fondu, b) splátky úrokov z úverov poskytnutých z fondu, c) sankcie za porušenie zmluvných podmienok, d) výnosy z prostriedkov fondu uložených v banke s výnimkou výnosov z prostriedkov poskytnutých fondu zo štátneho rozpočtu, e) príjmy z výťažku pri výkone exekúcie veci, na ktorú bolo zriadené zmluvné záložné právo, f) zostatky z prostriedkov fondu k 31. decembru predchádzajúceho rozpočtového roka s výnimkou zostatkov prostriedkov poskytnutých fondu zo štátneho rozpočtu, g) zostatky nevyčerpanej podpory vrátenej žiadateľom s výnimkou zostatkov vrátenej nevyčerpanej podpory poskytnutej z prostriedkov štátneho rozpočtu v predchádzajúcom roku, h) príspevky poskytnuté z Fondu národného majetku Slovenskej republiky za podmienok ustanovených osobitným predpisom, i) dary, j) dotácie zo štátneho rozpočtu, k) iné zdroje, ak tak ustanovuje osobitný predpis.
(4) Prostriedky fondu možno použiť na
a) podpory poskytované na účel uskutočnenia pomoci štátu pri rozširovaní a zveľaďovaní bytového fondu, b) realizáciu vládneho programu zatepľovania, c) správu fondu v členení na
1. bežné výdavky, z toho mzdy, platy a osobné vyrovnania, 2. kapitálové výdavky v súlade s rozpočtovou klasifikáciou,
a) predkladá návrh rozpočtu fondu vláde Slovenskej republiky na príslušný rozpočtový rok, b) predkladá návrh rozpočtu fondu na nasledujúci rozpočtový rok Ministerstvu financií Slovenskej republiky a príslušnému orgánu Národnej rady Slovenskej republiky ako súčasť svojho rozpočtu, c) predkladá Ministerstvu financií Slovenskej republiky prehľad pohľadávok a záväzkov fondu a návrh záverečného účtu fondu.
(6) Pre platobný styk a zúčtovanie pri poskytovaní podpory zo svojich prostriedkov si fond zriaďuje účty v Štátnej pokladnici. Štátna pokladnica na základe príkazu fondu uskutočňuje prevody prostriedkov fondu do vybranej banky alebo pobočky vybranej banky, ktorá vykonáva finančné operácie súvisiace s použitím prostriedkov fondu na podpory poskytované na účely uskutočnenia pomoci štátu pri rozširovaní a zveľaďovaní bytového fondu.
Čl. 7Rada fondu
(1) Radu fondu zriaďuje minister ako svoj poradný orgán pre tvorbu a použitie prostriedkov fondu.
(2) Rada fondu má 11 členov, ktorých vymenúva a odvoláva minister. Šiestich členov Rady fondu vymenúva minister na základe vlastného výberu, ostatných členov na návrh ministra financií Slovenskej republiky, ministra vnútra Slovenskej republiky, ministra práce, sociálnych vecí a rodiny Slovenskej republiky, predsedu Združenia miest a obcí Slovenska a prezidenta Asociácie zamestnávateľských zväzov a združení Slovenskej republiky, pričom každý navrhne jedného člena.
(3) V mene Rady fondu koná jej predseda alebo na základe jeho splnomocnenia tajomník Rady fondu, ktorých spomedzi jej členov vymenúva minister.
(4) Rokovanie Rady fondu upravuje jej rokovací poriadok, ktorý schvaľuje minister.
(5) Rada fondu v rámci svojej pôsobnosti:
a) prerokúva a odporúča ministrovi
1. návrh rozpočtu fondu na kalendárny rok, 2. návrh záverečného účtu fondu, 3. výročnú správu fondu,
b) kontroluje hospodárenie s prostriedkami fondu v súlade so schváleným rozpočtom fondu, navrhuje opatrenia na odstránenie zistených nedostatkov v hospodárení a činnosti fondu a predkladá ich ministrovi na schválenie, c) informuje ministra o hospodárení a činnosti fondu.
(6) Zasadnutie Rady fondu zvoláva jej predseda podľa potreby, najmenej však raz za štvrťrok. Predseda Rady fondu je povinný zvolať Radu fondu vždy, ak o to požiada minister, alebo písomne nadpolovičná väčšina jej členov, alebo riaditeľ fondu.
Čl. 8Členstvo v Rade fondu
(1) Funkcia člena Rady fondu je čestná.
(2) Členstvo v Rade fondu zaniká
a) skončením štátnozamestnaneckého pomeru, pracovného pomeru alebo členstva člena v ústrednom orgáne alebo inštitúcii (ďalej len "orgán"), ktorý ho za člena Rady fondu navrhol, b) vzdaním sa funkcie člena písomným oznámením orgánu, ktorý člena do funkcie vymenoval, c) odvolaním člena z funkcie na základe rozhodnutia ministra po predchádzajúcom prerokovaní s orgánom, ktorý ho navrhol a po prerokovaní v Rade fondu, d) úmrtím člena.
(3) Náklady spojené s výkonom funkcie člena Rady fondu hradí vysielajúci orgán.
Čl. 9Spolupráca fondu
(1) Fond v súčinnosti s ministerstvom spolupracuje s Ministerstvom financií Slovenskej republiky a Najvyšším kontrolným úradom Slovenskej republiky pri zabezpečovaní kontroly činnosti fondu, účelovosti a hospodárnosti vynakladania finančných prostriedkov fondu a s statnými ústrednými orgánmi štátnej správy a krajskými orgánmi miestnej štátnej správy v oblasti rozvoja bývania.
(2) Fond spolupracuje pri svojej činnosti aj so združeniami, nadáciami, bankami, ďalšími právnickými a fyzickými osobami, ako aj medzinárodnými organizáciami.
Čl. 10Záverečné ustanovenia
(1) Tento štatút schválila vláda Slovenskej republiky uznesením číslo 233, zo dňa 17. marca 2004 a nadobúda účinnosť dňom jeho schválenia.
(2) Túto zmenu a doplnenie schválila vláda Slovenskej republiky uznesením číslo 65/2010 zo dňa 27. 01. 2010 a nadobúda účinnosť dňom jej schválenia.Rada ŠFRB
Radu Štátneho fondu rozvoja bývania zriaďuje minister ako svoj poradný orgán na tvorbu a použitie prostriedkov fondu.Podrobnosti o počte členov a zložení Rady fondu, vymenúvaní a odvolávaní jej členov a o jej organizácii a činnosti upravuje štatút fondu.
MINISTERSTVO DOPRAVY, VÝSTAVBY A REGIONÁLNEHO ROZVOJASLOVENSKEJ REPUBLIKY
Bratislava 01. 09. 2012
1. Ing. František Palko (predseda) štátny tajomník
2. Ing. Dana Pištová riaditeľka ŠFRB
3. Ing. arch. Elena Szolgayová, PhD. generálna riaditeľka sekcie bytovej politiky a mestského rozvoja
4. Ing. Viera Hlaváčová riaditeľka odboru ekonomiky bývania MDVRR SR
5. JUDr. Jana Tokárová riaditeľka právneho odboru MDVRR SR
6. Ing. Viera Šoltysová generálna riaditeľka sekcie rozpočtu a financovania MDVRR SR
7. Ing. Anna Holíková MF SR
8. Ing. Milan Muška ZMOS
9. Ing. Elena Melková MV SR
10. Ing. Iveta Zongorová MPSVR SR
11. Ing. Vojtech Molnár AZZZ SR Návrat hore Mapa stránok
© 1996-2013 Štátny fond rozvoja bývania. Všetky práva vyhradené.

References: § 5
 § 2

Čl. 1

Čl. 2

Čl. 3

Čl. 4

Čl. 5
 § 14

Čl. 6

Čl. 7

Čl. 8

Čl. 9

Čl. 10